**VPRAŠANJA ZA OCENJEVANJE 6. RAZRED GEOGRAFIJA**

1. **Kaj je geografija?**

Beseda geografija izhaja iz grščine in pomeni pisati o Zemlji (Gea-Zemlja in grafein-pisati).

Geografija je veda, ki proučuje Zemljo.

1. **Katere pojave proučuje fizična geografija?**

Proučuje naravne pojave: kamninsko zgradbo, prst, vodovje, podnebje, relief, rastlinstvo, živalstvo

1. **Katere pojave proučuje družbena geografija?**

Pojave povezane s človekom in njegovimi dejavnostmi , proučuje družbena geografija. Družbeni pojavi, ki jih proučuje so: prebivalstvo, naselja, gospodarstvo, promet.

1. **Zakaj je pomembna geografija?**

Geografsko zanje je pomembno, če želimo razumeti dogajanje na Zemlji.

1. **Kaj je vesolje?**

Vesolje je velikanski prostor s številnimi nebesnimi telesi, kot so galaksije, zvezde, planeti, meteorji, kometi.

1. **Naštej nekaj nebesnih teles!**

Zvezde, planeti, kometi, meteorji, galaksije, asteroidi, meteoriti.

1. **Kako merimo razdalje v vesolju?**

Razdelje v vesolju so tako velike, da si jih težko predstavljamo. Še težji jih merimo z enotami, ki jih poznamo v vsakdanjem življenju. Razdalje v vesolju merimo s svetlobnimi leti.

1. **Naštej vse planete našega Osončja!**

Merkur, Venera, Zemlja, Mars, Jupiter, Saturn, Uran, Neptun.

1. **Pojasni pomen Sonca za življenje na Zemlji!**

Oddaja svetlobo in toploto ter nam tako omogoča življenje.

1. **Kaj je gravitacija?**

Med telesi z maso deluje privlačna sila, ki jo imenujemo gravitacija. Telo z večjo maso ima večjo gravitacijsko silo. Sonce ima največjo maso v našem osončju, zato ostala nebesna telesa krožijo okoli Sonca.

1. **Kakšno obliko ima Zemlja?**

Zemlja ima obliko nepravilne krogle. Zaradi vrtenja okoli lastne osi je na ekvatorju malce izbočena, na severnem in južnem tečaju pa nekoliko sploščena.

1. **Naštej in pojasni dokaze, da je Zemlja okrogla.**

-Magellanova odprava: prvič se obpluje svet,

-Slike iz vesolja,

-filmski posnetek,

-satelitski posnetki.

1. **Kakšna je zgradba Zemlje?**

-jedro: najbolj vroč del,

-plašč: okrog jedra je debela plast deloma tekočih kamnin

-Zemljina skorja: obdaja plašč. To je najtanjša plast. Je trdna, sestavljena iz več velikih ali manjših litosferskih plošč, ki se stalno premikajo.

1. **Kakšen pomen ima ozračje za Zemljo in življenje na njej?**

Zemljo obdaja ozračje ali atmosfera. Ozračje je okrog 50 km debel plinski ovoj. Ozračje je sestavljeno iz različnih plinov, največji delež predstavljata dušik in kisik. Spodnji del ozračja vsebuje toliko kisika, da omogoča življenje na Zemlji. Prav tako varuje Zemljo pred zelo visokimi ali zelo nizkimi temperaturami, pred ultravijoličnim sevanjem ter padci meteoritov.

1. **Opiši kroženje vode v naravi.**

-Sončevi žarki segrevajo vodo, ki izhlapeva in se kot vodna para dviguje v ozračje,

-z višino se vodna para ohlaja in oblikuje v oblake,

-voda se v obliki padavin vrne na površje,

-voda po rekah ali kot podzemna voda odteče v morje in vodni krog je sklenjen.

1. **Kaj je celina?**

Celina je velik del kopnega, ki je v vseh strani obdan z morjem.

1. **Kaj je ocean?**

Oceani so velike, sklenjene slane vodne površine.

1. **Naštej oceane in celine.**

**Oceani:** Tihi, Atlantski, Indijski, Severno ledeno morje.

**Celine**: Azija, Afrika, Severna Amerika, Južna Amerika, Antarktika, Evropa, Avstralija in Oceanija.

1. **Kakšna je razlika med absolutno in relativno višino?**

Nadmorska višina je navpična oddaljenost neke točke na Zemljinem površju od gladine morja.

Navpična razdalje med dvema točkama na Zemljinem površju je relativna višina.

1. **Naštej in opiši reliefne oblike!**

**Nižina:** razmeroma raven svet na nizki nadmorski višini (do 300m).

**Ravnina:** je izrazito raven svet.

**Kotlina:** je ravna globel v hribovitem ali goratem svetu, ki je z vseh strani obdana z vzpetinami.

**Dolina:** je vsaj na eni strani odprta in po njej teče potok ali reka.

**Planota:** je raven svet na višjih nadmorskih višinah.

**Grič**: je manjša vzpetina (do 300m).

G**ričevje** je skupina gričev.

**Hrib** je vzpet svet do 1500m nadmorske višine in ima ponavadi zaobljene vrhove.

**Hribovje** je skupina hribov.

**Gora** je vzpetina nad 1500m.

**Gorovje** je skupina gora, ki jo sestavljajo številni vrhovi in vmes globoke zarezane rečne doline.

**Visokogorje**: so najvišji deli gorovij.

1. **Zakaj večina prebivalstva živi ob vodi?**

Prve visoke civilizacije so nastale ob rekah. Reke so jim pomenile vir pitne vode in namakanje polj. S poplavljanjem so reke s sabo prinesle rodovitno blato, ribe so bile vir hrane.

**Pomen bližine vode:**

-povezanost s svetom,

-vir hrane,

-omogoča razvoj določenih dejavnosti: ribištvo,, pristanišča…

-vir pitne vode,

-morje ima vpliv na podnebje.

1. **Naštej pripomočke za prikazovanje Zemlje?**

Globus, zemljevid, relief, satelitski posnetki, letalski posnetki.

1. **Kaj vse vsebuje zemljevid?**

Naslov, legendo, merilo, stopinjsko mrežo, leto izdaje.

1. **Pojasni značilnosti vzporednikov!**

-Vzporedniki so namišljeni krogi, ki obkrožajo Zemljo nad obema tečajema,

-najdaljši je ekvator,

-Ekvator deli Zemljo na severno in južno poloblo,

-ostali vzporedniki potekajo severno ali južno od ekvatorja in so z njim vzporedni,

-označujemo jih s stopinjami, ki povedo njihovo oddaljenost od ekvatorja,

-Ekvator je označen z 0°,

-severni in južni tečaj sta kot piki na skrajnem severu ali jugu, označena sta z 90°.

1. **Pojasni značilnosti poldnevnikov!**

-So namišljeni polkrogi, ki povezujejo severni in južni tečaj,

-vsi so enako dolgi,

-označujemo jih s stopinjami, ki povedo, koliko so oddaljeni od začetnega poldnevnika,

-začetni poldnevnik je greenwiški,

-začetni poldnevnik je označen z 0°,

-začetni poldnevnik deli Zemljo na vzhodno in zahodno poloblo.